**c**

****

**މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ**

އިޤްތިޞާދީ ފުދުންތެރިކަން – އިޖުތިމާޢީ ހަމަޖެހުން

 މާލެ، ދިވެހިރާއްޖެ

**ތުތި ބޯވަދިލަމަހުގެ މަސްވެރިކަންކުރުމަށް ބޭނުންވާ އާލާތް ދިގުމުއްދަތުގައި އަގުއަދާކުރާގޮތަށް ދޫކުރުމުގެ އުޞޫލު**

**ތަޢާރުފް**

މިއުޞޫލަކީ ދިވެހިރާއްޖޭގެ ކަނޑުގެ މުއްސަނދިކަން އެންމެ ފުރިހަމަގޮތުގައި ބޭނުންކުރުމުގެ ގޮތުން، ދިވެހިރާއްޖޭގެ މާކަނޑުގެ ފުން ސަރަޙައްދުތަކުގައި އުޅޭ ތުތި ބޯވަދިލަމަހުގެ މަސްވެރިކަންކުރުމަށް ކުރުމަށް ބޭނުންވާ އާލާތް، ދިގުމުއްދަތުގައި އަގު އަދާކުރާގޮތަށް ދޫކުރުމުގައި އަމަލުކުރާނެގޮތް ކަނޑައެޅުމަށް އެކުލަވާލާފައިވާ އުޞޫލެކެވެ.

**އާލާތުގެ އަގު އަނބުރާ އަދާކުރުން**

1. ތުތި ބޯވަދިލަމަހުގެ މަސްވެރިކަމުގައި ބޭނުންކުރާ އާލާތުގެ (ސެޓެއްގެ) ޖުމުލަ އަގަކީ 249,018.73ރ (ދެލައްކަ ސާޅީސްނުވަހާސް އަށާރަ ރުފިޔާ ހަތްދިހަ ތިންލާރި) އެވެ.
2. މި އާލާތުގެ ޖުމުލަ އަގު އަދާކުރަންޖެހޭނީ 5 އަހަރު ތެރޭގައެވެ. އަގު އަނބުރާ އަދާކުރަންފެށުމަށް ގްރޭސް ޕީރިއަޑެއްގެ ގޮތުގައި 4 މަސް ދެވޭނެއެވެ. ވީމާ މަހަކު ދައްކަންޖެހޭނީ 4,446.77ރ (ހަތަރުހާސް ހަތަރު ސަތޭކަ ސާޅީސްހަރުފިޔާ ހަތްދިހަހަތް ލާރި) އެވެ.
3. މި މަޝްރޫޢުގެ ދަށުން ދޫކުރެވޭނީ 10 ސެޓެވެ.

**އާލާތާއިބެހޭ މައުލޫމާތު**

1. މި މަސްވެރިކަމުގައި ބޭނުންކުރުމަށް ދޫކުރާ އާލާތުގެ ތަފްސީލް މިއުޞޫލުގެ ޖަދުވަލު 1 ގައި ހިމެނިފައި ވާނެއެވެ.
2. މިމަސްވެރިކަމުގައި ބޭނުންކުރާ ނަނުބައި އެކުލަވާލެވިފައިވާ ގޮތުގެ ކުރެހުމެއް މިއުޞޫލުގެ ޖަދުވަލު 2 ގައި ހިމެނިފައި ވާނެއެވެ

**މަސްވެރިކަމުގެ އާލާތް ހޯދުމަށް ހުށައަޅާ ފަރާތްތަކުގެ ޝަރުތުތައް**

1. މިއުޞޫލުގެ ދަށުން ތުތި ބޯވަދިލަމަހުގެ މަސްވެރިކަންކުރުމުގެ އާލާތް ދޫކުރާނީ 6 މީޓަރަށް ވުރެ ބޮޑު އަދި 16 މީޓަރަށްވުރެ ކުޑަ އުޅަނދުފަހަރުގައި އެމަސްވެރިކަންކުރުމަށެވެ. އަދި މިއުޅަނދަކީ ޓްރާންސްޕޯޓް އޮތޯރިޓީގައި މަސްވެރިކަމަށް (01 ނަންބަރު ކެޓަގަރީ) ގައި ރަޖިސްޓްރީ ކޮށްފައިވާ އުޅަނދަކަށް ވާންޖެހޭނެއެވެ.
2. ތުތި ބޯވަދިލަމަހުގެ މަސްވެރިކަންކުރުމަށް އާލާތް ހޯދުމަށް އެދި ހުށަހެޅޭނީ އަމިއްލަ ފަރުދެއްގެ ނަމުގެއެވެ. އަދި އެފަރާތަކީ އާމްދަނީ ހޯދުމަށް މަސްވެރިކަންކުރާ ފަރާތަކަށް ވާންވާނެއެވެ. (މަހެއްގެ އާމްދަނީގެ ބޮޑުބައި ހޯދަނީ މަސްވެރިކަމުން ކަމުގައި ވާނަމަ، މިއުޞޫލުގެ ދަށުން އެފަރާތެއް ބެލެވޭނީ މަސްވެރިކަންކުރާ ފަރާތެއްގެ ގޮތުގައެވެ).
3. މިއާލާތް ހޯދުމަށް އެދިހުށައަޅާ ފަރާތަކީ އެފަރާތުގެ ނަމުގައި، އެފަދަމަސްވެރިކަން ކުރެވޭ ވަރުގެ އުޅަނދެއް ރަޖިސްޓްރީކޮށްފައި އޮތް ފަރާތަކަށް ވާންޖެހޭނެއެވެ. އެފަރާތުގެ ނަމުގައި ރަޖިސްޓްރީކޮށްފައިވާ އުޅަނދެއް ނެތްނަމަ، ކުއްޔަށް ނަގާފައިވާ އުޅަނދެއްގައި މިމަސްވެރިކަންކުރުމަށް އާލާތް ދޫކުރެވިދާނެއެވެ. އަދި މިގޮތުން ކުއްޔަށް ނަގާފައިވާ އުޅަނދުގެ ކޮންޓްރެކްޓްގެ މުއްދަތަކީ މިއުޞޫލުގެ ދަށުން އާލާތް ހޯދުމަށް އެއްބަސްވުމުގައި ސޮއިކުރާ ތާރީޚުން ފެށިގެން 5 (ފަހެއް) އަހަރުގެ މުއްދަތަކަށް ވާންޖެހޭނެއެވެ.

**ފޯމު ހުށަހެޅުމާއި ވަޒަންކުރުން**

1. މިއުޞޫލުގެ ދަށުން ތުތިބޯވަދިލަމަހުގެ މަސްވެރިކަންކުރުމަށްޓަކައި އާލާތް ހޯދުމަށްއެދި ހުށަހަޅާނީ މިކަމަށް ޚާއްސަކޮށްފައިވާ ފޯމުންނެވެ.
2. އާލާތް ދޫކުރުމަށް ހަމަޖެހިފައިވާ އަދަދަށްވުރެ ގިނަ ފަރާތްތަކުން އެކަމަށްއެދި ހުށަހަޅައިފިނަމަ، ފޯމުތައް ވަޒަންކުރުމުގައި އަންނަނިވި ކަންތައްތަކަށް ރިޢާޔަތްކުރެވޭނެއެވެ.
	* މަސްވެރިކަމުގެ ދާއިރާގެ ތަޖުރިބާ އަދި ކުރިމަތިލާ ފަރާތުގެ އުމުރު (ޒުވާނުންނަށް އިސްކަންދެވޭނެ)
	* އާމްދަނީ ހޯދުމަށް ކަނޑުމަހުގެ މަސްވެރިކަން ނޫން އެހެން މަސްވެރިކަމަކަށް ބަރޯސާވެފައިވާ މިންވަރު
	* ތުތި ބޯވަދިލަމަހުގެ މަސްވެރިކަން ކުރުމަށް ޝައުގުވެރިކަންހުރި މިންވަރު
	* ކުރިމަތިލާފައިވާ ފަރާތުގެ ދިރިއުޅުމުގެ އާއްމު ހާލަތަށް މިމަސްވެރިކަމުން ކުރާނެ ފައިދާ
	* ތުތި ބޯވަދިލަމަސް މާކެޓްކުރުމަށް ނުވަތަ ވިއްކުމަށް ހުރި ވިސްނުންތައް

**ތުތި ބޯވަދިލަމަހުގެ މަސްވެރިކަމުގެ މަޢުލޫމާތު ފޯރުކޮށްދިނުން**

1. މިއުޞޫލުގެ ދަށުން ތުތިބޯވަދިލަމަހުގެ މަސްވެރިކަންކުރުމަށްޓަކައި އާލާތްތައް ދޫކުރެވޭ ފަރާތްތަކުން މިމިނިސްޓްރީން ތުތި ބޯވަދިލަމަހުގެ މަސްވެރިކަމުގެ މަޢުލޫމާތު ނެގުމަށް ހާޢްޞަކުރެވިފައިވާ ލޮގްފޮތް ފުރިހަމަކުރުމަށްފަހު ގަވާއިދުން މިނިސްޓްރީއަށް ހުށަހަޅަންޖެހޭނެއެވެ.
2. މިއުޞޫލުގެ ދަށުން ތުތި ބޯވަދިލަމަހުގެ މަސްވެރިކަންކުރުމަށްޓަކައި އާލާތްތައް ދޫކުރެވޭ ފަރާތްތަކަށް މިނިސްޓްރީގެ ފަރާތުން މިނިސްޓްރީގެ ޚަރަދުގައި ތަމްރީނު ޕްރޮގްރާމެއް ހިންގޭނެއެވެ.

06 ޖަނަވަރީ 2019

**ޖަދުވަލު 1**

(އާލާތުގެ ލިސްޓް)

|  |  |  |
| --- | --- | --- |
| # | Description  | Q’ty |
| 1 | Fishing line (Leader line) | Super top No.50 x 100 m coil | 50 | coils |
| 2 | Snap for branch line | 2.6 x 100 x 2Φ　with swivel BL | 50 | pc |
| 3 | Snap for branch line | Mini snap 2.0 x 80 x 2Φ with swivel | 50 | pc |
| 4 | Swivel | OYAKO 3 x 4 | 100 | pc |
| 5 | Rubber cushion | 5 mm Φ x 100 meter | 10 | coil  |
| 6 | Nylon monofilament fishing line | No.60x 1000 m coil | 5 | coil |
| 7 | Underwater light | GII type LED Blue light | 10 | pc |
| 8 | Spare bulb for above | LED Blue light | 10 | pc |
| 9 | Lead | Oval shape 30 g 2 kgs pack | 10 | bag |
| 10 | Diamond back squid jig | 1 x 2 23 cm All white | 10 | pc |
| 11 | Plastic trunk for Diamondback squid jig | Plastic body Fluorescent  | 10 | pc |
| 12 | Plastic trunk for Diamondback squid jig | Plastic body White | 10 | pc |
| 13 | Metal skewer for Diamondback squid jig | Stainless steel 1x2, 23 cm | 10 | pc |
| 14 | Swivel | with 75 grm lead | 50 | pc |
| 15 | O ring | for connecting Diamondback jig and mini snap | 50 | pc |
| 16 | Mark buoy flag | Vinyl flag approx. 40 cm x 30 cm  | 10 | pc |
| 17 | Mark buoy pole | FRP pole 3 cm Φ x 200 cm | 10 | pc |
| 18 | Mark buoy float | EVA float Buoyancy 4kgs | 20 | pc |
| 19 | Fishing float | Spongex fishing bullet buoy 7" x 14 " | 10 | pc |
| 20 | Spare guide for line hauling | Stainless steel made | 1 | pc |
| 21 | Plastic fish basket | Santainer Plastic A#85 (71 x 47 x 33 cm) Blue | 5 | pc |
| 22 | Rope | Polypropylene fishing rope 5 mm Φ x 200meter | 10 | coil |
| 23 | plastic shooting reel | PVC shooting frame /round shape 265mm in dia | 10 | pc |
| 24 | Electric line hauler | MLD-G1, DC24V/250W, Max 80 Kg/30 RPM | 1 | pc |
| 25 | sapre reel | reinfoced stainless steel ( dia 380) | 1 | pc |

**ޖަދުވަލް 2**

(ނަނުބައި އެކުލެވިފައިވާ ގޮތުގެ ކުރެހުން)

